stanford-oval/wikipedia huggingface dataset:
חוק מרפי
חוקי המרפי של מיילו

ב-3 באוקטובר 2016 עלתה אנימציה אמריקאית בשם חוקי המרפי של מיילו הסדרה עוסקת במיילו מרפי, צאצא של אדוארד א' מרפי ג'וניור ועל התמודדותו היום-יומית עם חוק מרפי.
חוק מרפי לפי הסדרה, הוא יוני הסתברות שליליים, הנובעים מהגברים במשפחת מרפי, והיונים השלילים גורמים לכל דבר שיכול להשתבש, להשתבש. חוק מרפי עובר בתורשה רק לגברים במשפחה, רק למיילו וסבו ולאביו "יש חוק מרפי" ולאחותו של מיילו, שרה מרפי, אין את החוק הזה.
הכוונה בכך היא שיוני ההסתברות השלילים נובעים ממיילו, ומשפיעים ומגבירים את ההסתברות של בורג להשתחרר, לדוגמה, מפני שההסתברות למקרה שלילי גדולה יותר כי מיילו בסביבה, הבורג ישתחרר וייפול על ערמה של בקבוקי זכוכית, וכולם ישברו, והרסיסים ינפצו את החלונות של הבניין ויגרמו לעוד שרשראות של אסונות. מיילו מתמודד עם החוק בעזרת חפצים שונים שהוא אוגר בתיק הגב שלו והוא אורז אותם כדי להתכונן לכל מצב ולתקן כל אסון שנגרם בגלל חוק מרפי.
ראו גם

העיקרון הפיטרי
חוק פרקינסון
התער של הנלון
התער של אוקאם
מדוע פרוסת לחם מרוחה בחמאה תיפול בדרך כלל על הצד המרוח?
הנחת החמור ביותר
מן הפח אל הפחת
חוק הכותרות של בטרידג'
חוק מפרי
הערות שוליים

↑  Murphy's Law,‏ The Jargon File, באתר Eric S. Raymond's Home Page
| --- | --- |
בקרת זהויות :  NLI: 987007553207405171  LCCN: sh85088641
חנקניים

| חנקניים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
אינפרא־סדרה:: עורבאים
משפחה:: חנקניים
שם מדעי
 Laniidae ‏רפינסק, 1815

חנקניים (שם מדעי: Laniidae) הם משפחת עופות קטנים אוכלי בשר מסדרת ציפורי שיר.
מאפיינים

החנקניים הם עופות גדולים בסדרתם, בעלי ראש גדול, עיניים גדולות בעלות "מסיכה" כהה ומקור גדול ומעוקל דמוי עוף דורס. הם ניזונים בעיקר מחרקים גדולים כמו חגבים, חיפושיות, ציקדות, דבורים ותיקנים וכן מתולעים, עכבישים, עקרבים, נדלים וחסרי חוליות דומים, אך גם מדו-חיים, זוחלים קטנים, ציפורים קטנות וכן גוזלים וביצים ואף יונקים קטנים כמו עכברים וחדפים. הטרף נתפס על ידי המקור ומשופד על ענף דוקרני, שיח קוצני או גדר תיל, שם הוא גם נאגר במזווה טבעי. שיטה זו גם מאפשרת לחנקנים לאכול יצורים ארסיים כמו החגב Romalea guttata, שהארס מתפוגג בגופו לאחר שהוא משתמר במזווה.
החנקניים נפוצים בכל היבשות ובתי הגידול, אך נדירים בעולם החדש, שם יש רק 2 מינים: חנקן לודוויקיאנוס וחנקן גדול, והם כלל לא נפוצים באמריקה הדרומית או באוסטרליה. בעיקרון הם שוכני אזורים פתוחים וחמימים, אך נפוצים גם ביערות ובמרומי הרים. אורכם הממוצע עד 50 מילימטרים.
מיון

במשפחה 31 מינים המקובצים ב-4 סוגים:
חנקן (Lanius) - בו 29 מינים
חנקן לבן-כיפה (Eurocephalus) - בו 2 מינים
סוג ומין יחיד חנקן צהוב-מקור (Corvinella corvina)
סוג ומין יחיד חנקן עורבי (Urolestes melanoleucus)
גלריה

Lanius bucephalus
חנקן צהוב-מקור
Lanius cristatus
טקס פרסי נשר הזהב הרוסי ה-20

| --- | --- |
 תאריך:  28 בינואר 2022
 מיקום:  מוספילם, מוסקבה
 מנחים:  אלכסיי אגרונוביץ' 
 רשת שידור:  רוסיה-1
 אתר רשמי
 →19 21← פרס נשר הזהב
 
טקס פרסי נשר הזהב ה־20 עבור הישגים בתחום הקולנוע והטלוויזיה הרוסיים לשנת 2021 התקיים ב־28 בינואר 2022 בביתן הראשון של מתחם קונצרן הסרטים מוספילם. מועמדים ראשוניים הוכרזו ב-18 בנובמבר 2021, אך ב־28 בדצמבר פורסמה רשימת המועמדים הסופית.
החל משנת 2022 יוענק פרס "הסדרה הטובה ביותר בשירות סטרימינג" וקטגוריית "סדרת הטלוויזיה הטובה ביותר" לא תעשה הפרדה בין מיני-סדרה לסדרה ארוכה יותר. בנוסף, תופסק חלוקת הפרס לסרט הזר הטוב ביותר. בנוסף, לראש מועצת המומחים של הפרס מונה העיתונאי איוואן קודריאבצב, מנחה התכנית "תעשיית הקולנוע" ברשת רוסיה-1.
ועדת הפרס בוחנת הענקת פרסים לשנת 2021, לסרטים רוסיים שהוצגו לראשונה ברוסיה מ-1 בדצמבר 2020 עד 30 בנובמבר 2021 (כמו גם כל הסרטים של השנה הקודמת שמסיבה זו או אחרת לא נשקלו לפרס בסוף 2020); בקטגוריית הטלוויזיה הוועדה בוחנת סרטי טלוויזיה וסדרות, ששידורם הראשון הסתיים בין 1 בדצמבר 2020 ל-30 בנובמבר 2021.
האקדמיה הלאומית לאמנויות ומדעי הקולנוע של רוסיה הכריזה על המועמדים לפרס נשר הזהב בדצמבר 2021, ברשימה הופיעו סרטים כמו "איוואן דניסוביץ'", "מחליקיים של כסף", "אש", "שיעורים פרסיים, "קפטן וולקונוגוב ברח" ואחרים.
הערות שוליים

↑  Объявлен лонг-лист премии «Золотой орел»
↑  «Золотой орел» объявил лонг-лист номинантов
| פרס נשר הזהב |
| --- | --- | --- |
| פרסים כלליים | 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024  |  |
| אחר | האקדמיה הלאומית למדעי ואמנויות הקולנוע |  |
טיגון

טיגון תפוחי אדמה בסגנון ספרדי
קולות של טיגון בשמן
פלטת מאכלים מטוגנים מהמטבח האיטלקי
טיגון היא שיטת עיבוד מזון שבה מחממים את המזון על גבי מחבת שחוממה בה קודם לכן כמות מסוימת של שמן (צמחי או מן החי). ברוב המקרים, הטיגון משפיע הן על מרקם האוכל והן על ערכו התזונתי. לדוגמה, ירקות טריים כמו פלפל מאבדים לפעמים מהוויטמינים שלהם בהליך הטיגון.
טיגון בשמן עמוק

בטיגון עמוק מבשלים את המזון בסיר המכיל כמות גדולה של שמן צמחי המכסה את המזון המבושל מכל צדדיו.
דגשים לטיגון עמוק:
על טמפרטורת הטיגון להישאר בין 150–180 מעלות. טמפרטורת טיגון גבוהה מדי תתבטא במזון זהוב ופריך מבחוץ אבל נא מבפנים, ואילו טמפרטורת טיגון נמוכה מדי תגרום למזון לספוג יותר מדי שמן.
אם כלי הטיגון אינו גדול יש להיזהר מטיגון כמות גדולה מדי של מזון, דבר שיוריד את טמפרטורת השמן.
על המזון המוכנס לשמן להיות יבש, טיפות מים גורמות לשמן לקפוץ.
הקפצה

הקפצה היא שיטת בישול שמקורה במטבח הסיני ובה מבשלים את המזון למשך זמן קצר בווק חם מאוד עם מעט שמן צמחי תוך כדי ערבוב מתמיד של המזון המתבצע לעיתים בדרך של הקפצת המזון בווק. ההקפצה בווק נפוצה היום בכל רחבי מזרח אסיה וממנה גם התפתחה השיטה המערבית המכונה סוטה (מצרפתית: Sauté).
דגשים להקפצה:
יש להקפיד להכניס את המזון לווק לפי זמן הבישול שנדרש לו, מהארוך לקצר.
אם רוצים להקפיץ מנת אטריות מבשלים את האטריות מראש ומוסיפים אותן לווק רק ל-1–2 דקות האחרונות של ההקפצה. בנוסף, בדומה למטבח האיטלקי יש לבשל אותן כך שליבתן לא מבושלת לחלוטין (מצב המכונה באיטלקית "אל דנטה) מכיוון שהן ממשיכות להתרכך בהקפצה.
אם רוצים להוסיף למנה בשר או בשר עוף יש לטגן אותו בווק זמן קצר רק עד שישחים מבחוץ, לשים בצד, להקפיץ את הירקות ולהחזיר את הבשר/העוף לדקות האחרונות של ההקפצה.
בנוסף נהוג להשתמש ברוטב למנות מוקפצות. הרטבים במטבח הסיני נהוג להקפיץ ברטבים ההופכים לסמיכים בווק באמצעות עמילנים, בין אם עמילני אורז מאטריות אורז או אורז לבן המשמשים להקפצה, ובין עם עמילנים שנוספו במיוחד לרוטב לדוגמה עמילן תירס. מפני שתהליך ההסמכה קצר, הרוטב נוסף אחרון להקפצה.
חיל האוויר הצרפתי

| --- | --- |

סמל חיל האוויר והחלל מאז 11 בספטמבר 2020
 פרטים
 כינוי:  ALA
 מדינה:  צרפת
 שיוך:   הכוחות המזוינים של צרפת
 סוג:  חיל אוויר וחיל חלל
 אירועים ותאריכים
 תקופת הפעילות:  2 ביולי 1934 – 11 בספטמבר 2020 (86 שנים) 
 נוצרה מתוך:  שירות האוויר של צבא צרפת
 מלחמות:  מלחמת העולם הראשונה מלחמת הריף מלחמת העולם השנייה מלחמת העצמאות של מדגסקר מלחמת הודו-סין הראשונה מלחמת העצמאות של אלג'יריה סכסוך לוב–צ'אד מלחמת המפרץ מלחמת קוסובו מלחמת אפגניסטן (2001–2014) מבצע הרמאטן התקיפה הצבאית הבינלאומית בלוב (2011) מלחמה נגד המדינה האסלאמית מבצע ברקנה נגד מורדים איסלמים באזור סאהל באפריקה
 נתוני היחידה
 כוח אדם:  40,800 (ב-2020)
 ציוד עיקרי:  578 כלי טיס, כולל 217 מטוסי קרב
 פיקוד
 דרגת המפקד:  גנרל חיל האוויר
 מפקד נוכחי:  פיליפ לאבין (מספטמבר 2018)
חיל האוויר והחלל הצרפתי (בצרפתית: Armée de l'Air et de l'Espace, ובקיצור ALA, מילולית: צבא האוויר והחלל ) הוא הזרוע האווירית של הכוחות המזוינים של צרפת. החיל נוסד בשנת 1909 כשירות האווירי של צבא צרפת, והוא הוותיק מבין חילות האוויר בעולם. בשנת 1934 הפך לזרוע עצמאית. ב־2 ביולי 2020 הוא קיבל את שמו הנוכחי, חיל האוויר והחלל.
בראש החיל עומד קצין בדרגת גנרל, ראש מטה חיל האוויר והחלל (בצרפתית: Chef d'Etat-Major de l'Armée de l'Air et de l'Espace בקיצור: CEMAAE). הוא כפוף לראש מטה הכוחות המזוינים (CEMA).
רונדל חיל האוויר הצרפתי
תפקידים

לחיל האוויר תפקיד בכל אחד מחמשת התחומים האסטרטגיים שנקבעו בספר הלבן על הגנה וביטחון לאומי (LBDSN) שפורסם ב־2013
מודיעין והתראה – מודיעין אסטרטגי ומעקב מהחלל להערכת איומים.
הרתעה – כוחות האוויר האסטרטגים (בצרפתית: Forces Aériennes Stratégiques): מטוסי מיראז' 2000 וראפאל חמושים בטילי שיוט גרעיניים ASMP ו-ASMP-A.
מניעה – לחימה אקטיבית נגד איומים. חיל האוויר נלחם בכל סוגי ההברחות, ההגירה לא חוקית והפיראטיות. הוא פרוס באופן קבוע בסנגל, צ'אד, גבון, ג'יבוטי ואיחוד האמירויות.
התערבות – חיל האוויר פועל במגוון רחב של משימות מחוץ לאדמת צרפת, החל מסיוע הומניטרי ועד מלחמה בטרור. הוא פרוס ב־12 מדינות ברחבי העולם.
הגנה – חיל האוויר מופקד על הגנת צרפת מאיומים מהאוויר ומהחלל. הוא מפעיל מערכות מעקב שליטה ובקרה באוויר ובחלל, מגן על נכסים אסטרטגים ומשתתף בבקרה האווירית לזיהוי כל כלי טיס בשמי צרפת. בנוסף, הוא מסייע באירועים כמו אסונות טבע ומבצע משימות חיפוש והצלה, כיבוי שריפות, סיוע למטוסים במצוקה ומשתתף במלחמה בטרור.
כוח אדם

נכון ל־2019 משרתים בחיל האוויר הצרפתי 40,800 חיילים ו-5,200 אזרחים. נשים מהוות 22% מהמשרתים בחיל וצוותי האוויר מהווים 7% מאנשי חיל האוויר.
כוחות המילואים של חיל האוויר כוללים "מילואים מבצעיים" ו"מילואים אזרחיים". הראשון הוקם כגיבוי ליחידות הסדירות לביצוע משימות על אדמת צרפת. והשני הוקם כדי לקדם ולהפיץ ערכי הגנה וקשר עם הרשויות המקומיות והאוכלוסייה בכלל.
תקציב

תקציב חיל האוויר הצרפתי לשנת 2020 עומד על 7.5 מיליארד אירו, המהווים 20% מתקציב משרד הכוחות המזוינים.
כלי טיס > מטוסי קרב

המיראז' 2000ראפאל – מטוס רב משימתי לעליונות אווירית, תקיפות אוויריות, איסוף מודיעין והרתעה גרעינית.
מיראז' 2000C – מטוס עליונות אווירית נושא טילי אוויר-אוויר.
מיראז' 2000D – מטוס תקיפה נושא נשק מונחה וטילי שיוט.
מיראז' 2000N – מטוס תקיפה והרתעה גרעינית נושא טילי שיוט גרעיניים ASMP-A.
מיראז' F1 – מטוס סיור ומעקב, נושא טילי אוויר-קרקע.
כלי טיס > כלי טיס מאוישים מרחוק

האנטר RQ-5
EADS Harfang
כלי טיס > יכולות אסטרטגיות

בואינג E-3 סנטרי – מטוס שליטה ובקרה. טווח הגילוי 400 ק"מ ומשך השהייה 8 שעות.
איירבוס A340 – מטוס תובלה ארוך טווח למשימות לוגיסטיות.
איירבוס A310 – מטוס תובלה בינוני.
כלי טיס > מטוסי תובלה

C-130 הרקולס – תובלה טקטית ומבצעים מיוחדים.
איירבוס A400M – מטוס תובלה בעל יכולת תדלוק אווירי.
CASA CN-235 – מטוס תובלה בינוני לסיור ומעקב.
דאסו פלקון – מטוס תובלה קלה.
TBM 700 - מטוס תובלה קלה.
כלי טיס > מסוקים

SA 330 פומה – מסוק תובלה טקטי בינוני.
יורוקופטר קוגר EC725 – מסוק תובלה ארוך טווח לחיפוש והצלה קרבי ופינוי נפגעים.
AS550 Fennec – מסוק תובלה קל לחיפוש והצלה.
כלי טיס > מטוסי אימון

אלפא ג'ט - מטוס סילון קל לאימון מתקדם לטייסי קרב. מיוצר בשיתוף פעולה של חברת דאסו הצרפתית ודורנייה הגרמנית.
Xingu EMB 121 - מטוס טורבופרופ דו מנועי להכשרת טייסים וצוותים למטוסי תובלה מתוצרת חברת Embraer הברזילאית.
TB 30 Epsilon - מטוס בוכנה דו מושבי לאימון ראשוני לטייסי קרב מתוצרת SOCATA הצרפתית.
גרוב G-120 - מטוס בוכנה דו מושבי לאימון ראשוני לטייסי תובלה מתוצרת חברת גרוב הגרמנית.
מערכות נ"מ

SAMP/T - מערכת טילי קרקע-אוויר לטווח בינוני. מצוידת בטילי Aster מיצור משותף של צרפת ואיטליה.
Crotale EDIR - טיל קרקע-אוויר לטווחים קצרים לכל מזג האוויר מתוצרת Thomson-CSF הצרפתית.
ראו גם

אדולף פגו – אלוף ההפלות הראשון בהיסטוריה ובחיל האוויר הצרפתי.
הערות שוליים

↑  André Orban, France: Goodbye Air Force, hello Air and Space Force, Aviation24, ‏12 September 2020 (באנגלית)
↑  French White Paper on Defence and National Security, משרד ההגנה הצרפתי, ‏2013 (באנגלית)
↑  (Air-Sol Moyenne Portée) טיל שיוט לטווח בינוני מוטל ממטוס נושא ראש נפץ גרעיני
↑  Le Commandement de la défense aérienne et des opérations aériennes, Ministère des Armées, ‏14/03/2012 (בצרפתית)
↑  Présentation, Ministère des Armées, ‏08/10/2020 (בצרפתית)
↑  נכון ל-1 בינואר 2008 נחתמו 5,800 חוזים לשרות מילואים ממוצע של 25 ימים שירות פעיל בשנה.
↑  Les chiffres clés de la Défense 2020, Ministère des Armées, ‏21/09/2020 (בצרפתית)
| --- | --- |
בקרת זהויות :  NLI: 987007434037005171  BnF: cb11937064d (data)  ISNI: 0000 0004 0640 0486  LCCN: n80049570  NKC: kn20031118005  SUDOC: 026434873  VIAF: 149711374   WorldCat (עם VIAF): 149711374 
בסיסי חיל האוויר הצרפתי
הראפאל ממריא מנושאת מטוסים
טקס פתיחת אירועי האירוויזיון

טקס פתיחת אירועי האירוויזיון (נקרא גם על פי צבע השטיח: שטיח אדום / ורוד / כחול / כתום / טורקיז) הוא טקס חגיגי שמתקיים בתחילת השבוע של אירועי תחרות הזמר של האירוויזיון. העיר המארחת מקדמת בברכה את המשתתפים באירוע של יחסי ציבור, שמטרתו לשווק את תחרות הזמר ואת העיר המארחת, ולהציג את המשתתפים לאמצעי התקשורת.
טקס פתיחה תקשורתי ונוצץ במתכונת שקיימת בשנים האחרונות, בו המשתתפים צועדים על שטיח חגיגי - התחיל באירוויזיון 2009 במוסקבה. עד אז, בדרך כלל ראש העיר המארחת היה מקבל את פני המשתתפים בבניין העירייה, באירוע צנוע יותר.
הטקס נקרא גם על פי צבע השטיח - שטיח אדום / ורוד / כחול / כתום / טורקיז. מתקיים בדרך כלל ביום ראשון שפותח את שבוע אירועי האירוויזיון. לעיתים מתקיים יום לפני כן, בשבת שלפני אירועי האירוויזיון.
| שנה | עיר מארחת | מקום טקס הפתיחה | צבע השטיח |
| --- | --- | --- | --- |
| 2009 | רוסיה מוסקבה | מנז' המוסקבאי | אדום |
| 2010 | נורווגיה אוסלו | בית עיריית אוסלו | ורוד |
| 2011 | גרמניה דיסלדורף | אולם הקונצרטים טונהלה | אדום |
| 2012 | אזרבייג'ן באקו | EuroClub‏ | אדום |
| 2013 | שוודיה מאלמה | בנין האופרה של מאלמה | אדום |
| 2014 | דנמרק קופנהגן | בית עיריית קופנהגן | אדום |
| 2015 | אוסטריה וינה | בית עיריית וינה | אדום |
| 2016 | שוודיה סטוקהולם | ארמון סטוקהולם | אדום |
| 2017 | אוקראינה קייב | ארמון מרינסקי | אדום |
| 2018 | פורטוגל ליסבון | מוזיאון לאומנות, ארכיטקטורה וטכנולוגיה | כחול |
| 2019 | ישראל תל אביב-יפו | כיכר הבימה | כתום |
| 2021 | הולנד רוטרדם | בית הנתיבות הימי של רוטרדם | טורקיז |
| 2022 | איטליה טורינו | רג'ה די ונריה ריאלה | טורקיז |
| 2023 | הממלכה המאוחדת ליברפול | אולם סנט ג'ורג'  | טורקיז |
| 2024 | שוודיה מאלמה | מאלמה לייב | טורקיז |
הערות שוליים

↑  Eurovision 2009's Grand Opening, מתוך אתר themoscowtimes‏,11 במאי 2009
↑  Welcome Reception: Pink champagne for the stars, מתוך אתר תחרות האירוויזיון, 25 במאי 2010
↑  Düsseldorf empfängt den ESC-Zirkus, מתוך אתר תחרות האירוויזיון (בגרמנית)
↑  "Eurovision - 2012" opening ceremony held in Baku‏, מתוך אתר trend
↑  The Red Carpet in Malmö led to the Malmö Opera House, where the Opening Ceremony of the Eurovision Song Contest 2013 took place, מתוך אתר תחרות האירוויזיון
↑  Opening ceremony of Eurovision 2014 in Copenhagen Opening ceremony of Eurovision 2014 in Copenhagen, מתוך אתר AA
↑  Red Carpet Opening Ceremony, מתוך אתר תחרות האירוויזיון, 17 במאי 2015
↑  Eurovision 2018: They will host the Blue Carpet!, מתוך אתר תחרות האירוויזיון, 23 באפריל 2018
↑  Eurovision 2019: KAN unveils the Red Carpet and Opening Ceremony location מתוך אתר esctoday‏, 13 במרץ 2019
↑  Opening ceremony to feature ‘Turquoise Carpet’ מתוך אתר escxtra‏, 2021
↑  Eurovision 2022 stars descend on Reggia di Venaria – all the looks from Sunday’s opening ceremony מתוך אתר escunited‏, 9 במאי 2022
↑  Falk, Simon (5 באפריל 2023). "Turquoise Carpet and Welcome Party with access for OGAE members". Wiwibloggs. נבדק ב-5 באפריל 2023. {{cite web}}:  (עזרה)
↑  "Bli volontär för Eurovision 2024" [Become a volunteer for Eurovision 2024]. malmo.se (בשוודית). Malmö Municipality. ארכיון מ-11 בדצמבר 2023. נבדק ב-11 בדצמבר 2023. {{cite web}}:  (עזרה)
↑  "Malmö: Eurovision Village, Eurovision Street & Euroclub details revealed". Eurovision Song Contest. 21 בפברואר 2024. ארכיון מ-21 בפברואר 2024. נבדק ב-21 בפברואר 2024. {{cite web}}:  (עזרה)
חנרל אצ'ה

| --- | --- |

 מדינה:  ארגנטינה ארגנטינה
 פרובינציה:  לה פמפה לה פמפה
 מחוז:  אוטרקאן
 ראש העיר:  מריה חוליה ארראס
 תאריך ייסוד:  12 באוגוסט 1882
 גובה:  252 מטרים
 אוכלוסייה:  ‏
  ‑ בעיר:  12,536 (2001)
 קואורדינטות:  37°23′00″S 64°36′00″W﻿ / ﻿37.38333333°S 64.6°W﻿ / -37.38333333; -64.6 
 אזור זמן:  UTC -3
  מפת מיקום  מפה מפורטת   (למפת ארגנטינה מוגדלת) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט חנרל אצ'ה(למפת ארגנטינה רגילה) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט חנרל אצ'ה(למפת לה פמפה רגילה) סנטה רוסה חנרל פיקו קורדובה ב ו א נ ו ס  א י י ר ס  ריו נגרו נ א ו ק ן  מנדוסה סן לואיסחנרל אצ'ה(למפת לה פמפה מוגדלת) סנטה רוסה חנרל פיקו קורדובה ב ו א נ ו ס  א י י ר ס  ריו נגרו נ א ו ק ן  מנדוסה סן לואיסחנרל אצ'ה  he tabBackground:;tabBorder:#aaa;defaultTab:0;
 
חנרל אצ'ה (בספרדית: General Acha) היא עיר בפרובינציית לה פמפה שבארגנטינה, ובירתה של מחוז אוטרקאן, אחת מ-22 המחוזות בפרובינציה. העיר נמצאת במרחק 106 קילומטרים מבירתה של הפרובינציה סנטה רוסה, ובמרחק 712 קילומטרים מבואנוס איירס, בירתה של ארגנטינה. חנרל אצ'ה ממוקמת בסמוך לכביש הלאומי 152.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
חנרל אצ'ה נוסדה ב-12 באוגוסט 1882 על ידי הגנרל מנואל חורחה קמפוס, והיא נושאת את שמו של מריאנו אצ'ה, חייל שנלחם במלחמות האזרחים בארגנטינה נגד חואן מנואל דה רוסאס.
כלכלה

חנרל אצ'ה חבה את צמיחתה הכלכלית לשכיחות של גידול בעלי חיים ולחברת דארלוק, חברה שמתמחה בבנייה בגבס ומייצרת היקף של כ-7.5 מיליון בניות גבס בשנה, שחלק מהכנסותיה הולכות אל חנרל אצ'ה, שכן הגבס מיוצר במפעל השוכן בתחומי העיר.
הערות שוליים

↑  אוכלוסיית חנרל אצ'ה, 2001
| --- | --- |
בקרת זהויות :  NLI: 987012439777005171
טקסין הגדול, מלך תאילנד

טקסין הגדול, מלך תונבורי (בתאית: สมเด็จพระเจ้าตากสินมหาราช, תעתיק: סום דט פרה צ'או טקסין מאהאראט, ‏האזנהקובץ:Somdet Phra Chao Taksin Maharat (TH).opus‏Ⓘ‏;‏ 17 באפריל 1734 – 7 באפריל 1782) היה גנרל סיאמי והמלך היחיד של ממלכת תונבורי.
בשנת 1767, לאחר שבירת סיאם הישנה איוטהאיה נחרבה על ידי הכובש הבורמזי, הקים טקסין, כגנרל בכיר, ממלכה בעיר החדשה תונבורי והנהיג אותה להדיפת הכיבוש הבורמזי עד 1771.
שלטונו התאפיין במלחמות רבות; הוא נלחם כדי להדוף פלישות בורמזיות חדשות ולהכניע את ממלכת לאנה בצפון תאילנד, נגד נסיכויות לאוטיות ונגד קמבודיה המאיימת.
למרות שמלחמה תפסה את רוב זמנו של טקסין, הוא הקדיש תשומת לב רבה לפוליטיקה, לממשל, לכלכלה ולרווחת המדינה.
הוא קידם סחר וטיפח יחסים עם מדינות זרות כולל סין, בריטניה והולנד. הוקמו לו דרכים ונחפרו תעלות.
מלבד שיקום ושיפוץ מקדשים, המלך ניסה להחיות את הספרות, וענפי אמנות שונים כגון דרמה, ציור, אדריכלות ומלאכת יד.
בשנות שלטונו האחרונות נעשה קנאי דתי, נחשב מלך אכזרי ושלטונו של טקסין היה מעורער ממילא, לכן שלטונו הופל בהפיכה על ידי ידידו הקרוב והבכיר בשלטונו טונדואנג צ'אקרי, והוא הוצא להורג ב-7 באפריל 1782.
טונדואנג הקים את ממלכת ראטאנאקוסין והמליך את שושלתו לממלכת תאילנד החדשה.
בשל היותו של המלך טקסין הלכה למעשה מאחד תאילנד, הוצמד לו לאחר מותו הכינוי "הגדול".
אנדרטה לזכרו של המלך טקסין הגדול
חנרל אלבאר

| --- | --- |

 מדינה:  ארגנטינה ארגנטינה
 פרובינציה:  מנדוסה (פרובינציה) מנדוסה
 חבל ארץ:  קוז'ו
 תאריך ייסוד:  1914 
 גובה:  468 מטרים
 אוכלוסייה:  ‏
  ‑ בעיר:  29,909 (2010)
 קואורדינטות:  34°58′00″S 67°42′00″W﻿ / ﻿34.966666666667°S 67.7°W﻿ / -34.966666666667; -67.7 
 https://alvearmendoza.gob.ar
  מפת מיקום  מפה מפורטת   (למפת ארגנטינה מוגדלת) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט חנרל אלבאר(למפת ארגנטינה רגילה) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט חנרל אלבאר(למפת מנדוסה רגילה) מנדוסה סן רפאל סן מרטין טונוז'אן גודוי קרוס מלרגואה סן חואן סן לואיס לה פמפה ריו נאוקן צ'ילהחנרל אלבאר(למפת מנדוסה מוגדלת) מנדוסה סן רפאל סן מרטין טונוז'אן גודוי קרוס מלרגואה סן חואן סן לואיס לה פמפה ריו נאוקן צ'ילהחנרל אלבאר  he tabBackground:;tabBorder:#aaa;defaultTab:0;
 
חֶנֶרַל אַלְבֶאַר (בספרדית: General Alvear) היא עיר בפרובינציית מנדוסה שבארגנטינה.
שם העיר

העיר נקראת על שמו של הגנרל קרלוס מריה דה אלבאר (אנ'), אחד מגיבורי מלחמת העצמאות של ארגנטינה ואחד ממנהיגיה הראשונים של המדינה החדשה. העיר הוקמה בחודש יולי 1869 במישור הפמפס במרכז המחוז של בואנוס איירס.
הפעילות הכלכלית הגדולה ביותר של הפרובינציה היא בעלי חיים וחקלאות.
גאוגרפיה

חנרל אלבאר נמצאת במרחק של כ-256 קילומטרים ממנדוסה, בירת הפרובינציה, ובמרחק של כ-844 קילומטרים מבואנוס איירס, בירת ארגנטינה. בנוסף, העיר ממוקמת דרום-מזרח לסן רפאל, על גדות הנהר אטואל (אנ').
תנועה ותחבורה

העיר ממוקמת ליד הכבישים הלאומיים 188 ו-143 וכביש 202.
הערות שוליים

↑  MUNICIPALIDAD GENERAL ALVEAR BS.AS, Caracteristicas de la Ciudad
| --- | --- |
בקרת זהויות :  MusicBrainz: 8dff5d98-a70d-492c-af98-525d12ddf02f 
ערך זה הוא קצרמרבנושא יישובים בארגנטינה. אתם מוזמנים לתרום לוויקיפדיה ו.
חשבון להורים

| --- | --- |

 מידע כללי
 מאת:  רון אהרוני 
 שפת המקור:  עברית 
 סוגה:  ספר לימוד, ספרות ילדים 
 הוצאה
 הוצאה:  הוצאת שוקן 
 קישורים חיצוניים
 מסת"ב:  978-0-9779852-5-8
 הספרייה הלאומית:  990023812480205171
 
חשבון להורים הוא ספר עיון מאת רון אהרוני העוסק בהוראת מתמטיקה לילדים בגיל בית ספר יסודי. קהל היעד של הספר הוא הורים שרוצים לעזור לילדיהם בהוראת החומר המתמטי של בית הספר היסודי, מורים ומשתלמים לתעודת הוראה.
הספר היה ברשימות רבי המכר, ותורגם לשלוש שפות - אנגלית, פורטוגזית והולנדית.
רקע לכתיבת הספר

הספר הוא פרי התנסות של אהרוני, פרופסור למתמטיקה בטכניון, בהוראת חשבון בבתי ספר יסודיים במעלות-תרשיחא ובמקומות אחרים. הספר נכתב על רקע המאבק בגישה התבניתית ששלטה עד אותה תקופה בהוראת החשבון, וכן על רקע המאבק בגישת החקר שתוכנית לימודים הבנויה על פיה כמעט נכנסה לתוקף ב-2002, ושכתוצאה מן המאבק הוחלפה לבסוף ב-2006 בתוכנית קונסרבטיבית. הספר היה חלק משני המאבקים.
מבנה הספר

לספר שלושה חלקים. הראשון עוסק בשאלה מהי המתמטיקה, ומהם הנושאים הבסיסיים בחשבון שנלמדים בבית הספר היסודי. מתברר שהתשובה לשאלה האחרונה פשוטה במיוחד – ארבע פעולות החשבון. אולם הפשטות מרמה, משום שהבנת הפעולות כוללת שני חלקים נפרדים – משמעות הפעולות, שפירושו מתי משתמשים בהן, וחישוב הפעולות. חישוב הפעולות נעשה בשיטה העשרונית. שני הנושאים הנלמדים בחשבון הם על כן משמעות הפעולות והחוקים הנובעים מן המשמעות הזאת (כמו חוקי החילוף של החיבור ושל הכפל), ועקרונות השיטה העשרונית ואלגוריתמים בה.
החלק השני של הספר עוסק בכללי דידקטיקה בסיסיים. המחבר טוען שיש שלושה כללים ראשוניים:
שיטתיות: הימנעות מדילוג על שלבים. המתמטיקה בנויה נדבך על גבי נדבך, והחמצתו של שלב משמעה ניסיון לבנות קומה על גבי קומה חסרה. אחד המסרים של הספר הוא שייחודה של המתמטיקה של בית-הספר היסודי הוא בכך שיש בה הרבה שלבים סמויים, כלומר שקל לפספס אותם משום שלמבוגר הם מובנים מאליהם. דוגמאות: העובדה שלכל פעולה יש יותר ממשמעות אחת; הדמיון בין כפל ומנייה (בשניהם חוזרים על אותה יחידה כמה פעמים – זוהי הסיבה שבאלגברה במקום "שתים כפול x" אפשר לכתוב "2x"); משמעות השיטה העשרונית כקיבוץ חוזר של עשרות. עקרון השיטתיות נזנח בגישת החקר.
מוחשיות: התלמיד צריך להתנסות בעקרונות של החשבון בידיים. את מושג המספר יש ללמוד דרך מנייה של עוד ועוד עצמים, את השיטה העשרונית על התלמיד ללמוד דרך קיבוץ עשרות במו ידיו.
המילים: את העקרונות הנלמדים יש לנסח במפורש. המילים הן הדבק של החשיבה, והן מאפשרות שני דברים: לייצב שלבים קודמים שנלמדו, ותקשורת בדבר המושגים האלו. אי אפשר לבנות מושגים על גבי ידיעה אינטואיטיבית בלבד. המסר של הספר הוא שאין לחשוש מניסוחים מפורשים ומדויקים גם בבית-הספר היסודי.
החלק השלישי של הספר מתאר במפורט את המתמטיקה של בית-הספר היסודי מכיתה א' עד ו'.
ראו גם

העמותה הישראלית לקידום החינוך המתמטי לכל - עמותה המקדמת חינוך מתמטי בגישה החופפת לזו המוצגת בספר.
טיגון במלח חם

טיגון במלח חם או טיגון בחול חם (באנגלית: Hot sand frying וכן Hot salt frying) הם טכניקות בישול המשמשות את מוכרי מאכלי הרחוב בבנגלדש, הודו, נפאל, פקיסטן, סין וסרי לנקה. טיגון במלח חם הוא טכניקת בישול ותיקה, ומשמשת גם בכפרים ברחבי אסיה ובמקומות אחרים בעולם. מאכלים רבים מטוגנים במלח חם או בחול חם, אפילו במשקי בית.
טיגון במלח חם

פצפוצי אורז הוא חטיף נפוץ בתת-היבשת ההודית והוא אחד המאכלים העתיקים ביותר שם. האורז התפוח נעשה על ידי חימום מלח או חול בכלי שנקרא קראהי (בהודו), פאטיל (בבנגלדש), או ווק על אש בתנור הודי מסורתי, ואז יוצקים לתוכו אורז מבושל או מיובש מראש ומערבבים. לאחר מכן מוציאים במהירות את האורז התפוח בעזרת מסננת מתכת ומצננים.
בפקיסטן, טיגון במלח חם משמש בעיקר את הרוכלים לבישול תירס. הליט (מלח סלעים) מחומם מראש בווק והתירס השלם או גרעינים בודדים קבורים במלח ומדי פעם הופכים אותם. בהודו, טכניקה זו משמשת רוכלי רחוב המוכרים בוטנים מקולפים, חמצה או פופקורן מבושלים במלח שחומם בווק ברזל.
בשיטה אחרת מלח ים גס מחומם בווק גדול לטמפרטורה גבוהה. פריטי מזון יבשים, כמו ביצים בקליפה, נקברים במלח החם ומדי פעם הופכים אותם בעזרת מרית.
טיגון בחול חם

טיגון בחול חם הוא טכניקת בישול נפוצה עבור מוכרי אוכל בצדי הרחובות בסין ובהודו לבישול ערמונים ובוטנים. ווק גדול מלא בחול, שהופך לשחור מהצטברות חלקיקים מוגזים מפריטי המזון המטוגנים, מחומם לטמפרטורה גבוהה. אגוזים, ערמונים נטמנים בחול החם ומדי פעם הופכים אותם עם מרית, ואז החול והאגוזים מופרדים באמצעות מגש גדול של רשת תיל. טיגון חול חם משמש גם בכפרים רבים ברחבי אסיה. טכניקת בישול נפוצה בכפרים היא לעטוף דגים או בשר אחר בעלה בננה, לקשור אותם ואז להניח את עלה הבננה בחול המחומם צד אחד ולאחר נכן בצד השני.
לקריאה נוספת

עוגת אפר
טגואלה
המטבח הסיני